《朱使君家诸郎将别十一韵》
宋代·戴表元

东南典藩材，朱户贤第一。
天生好儿郎，玉笋森六七。
俱能弄文翰，那教逾户室。
伯也秀英英，珊瑚映初日。
翁仲最似古，鼎鼐熊彪质。
叔季相和鸣，笙入钟磬出。
人言有阴德，我爱少仅术。
公退亦见容，老衰时自失。
官斯忽在眼，别语常促膝。
江湖芥舟小，岁月翎箭疾。
善保清明心，临岐莫轻怵。

作者简介：戴表元(1244～1310）宋末元初文学家，被称为“东南文章大家”。字帅初，一字曾伯，号剡源，庆元奉化剡源榆林（今属浙江班溪镇榆林村）人。宋咸淳七年进士，元大德八年，被荐为信州教授。再调婺州，因病辞归。论诗主张宗唐得古，诗风清深雅洁，类多伤时悯乱、悲忧感愤之辞。著有《剡源集》